CELEX: 62021TN0480
Language: fi
Date: 2021-08-09 00:00:00
Title: Asia T-480/21: Kanne 9.8.2021 – British Airways v. komissio

27.9.2021   
            
            
               FI
            
            
               Euroopan unionin virallinen lehti
            
            
               C 391/23
            
         
      Kanne 9.8.2021 – British Airways v. komissio
      (Asia T-480/21)
      (2021/C 391/32)
      Oikeudenkäyntikieli: englanti
      
         Asianosaiset
      
      
         Kantaja: British Airways plc (Harmondsworth, Yhdistynyt kuningaskunta) (edustajat: asianajajat A. Lyle-Smythe ja R. O’Donoghue)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  velvoittamaan komission maksamaan välittömästi viivästyskoron määrän, jonka vastaa 104,040,000 euron summalle EKP:n jälleenrahoituskorkoa korotettuna 3,5 prosenttiyksiköllä soveltaen maksettavaa viivästyskorkoa 14.2.2011–8.2.2016 väliseltä ajanjaksolta (vähennettynä ”taattuna tuottona” maksetulla määrällä) tai vaihtoehtoisesti vastaa korkoa, jota unionin tuomioistuin pitää asianmukaisena
               
            
                  —
               
               
                  velvoittamaan komission maksamaan viivästyskoron määrälle (tai sellaiselle muulle määrälle, jonka unionin tuomioistuin velvoittaa komission maksamaan edellisen vaatimuksen mukaisesti) koronkorkoa (tai vaihtoehtoisesti viivästyskorkoa), joka vastaa EKP:n jälleenrahoituskorkoa korotettuna 3,5 prosenttiyksiköllä, tai korkoa, jota unionin tuomioistuin pitää asianmukaisena
               
            
                  —
               
               
                  kumoamaan komission 20.4.2021 ja 2.7.2021 päivätyistä kirjeistä ilmenevän päätöksen kieltäytyä maksamasta edellä mainittuja määriä ja toteamaan kyseisen päätöksen mitättömäksi ja tehottomaksi ex tunc
               
            
                  —
               
               
                  velvoittamaan komission korvaamaan kantajan oikeudenkäyntikulut ja muut kulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1.
               
               
                  Ensimmäisen kanneperusteen mukaan British Airways on oikeutettu perimään viivästyskoron määrän SEUT 266 artiklan ensimmäisen kohdan mukaisella kanteella, koska komissio oli velvollinen maksamaan kyseisen määrän pannakseen täytäntöön unionin yleisen tuomioistuimen tuomion asiassa T-48/11.
               
            
                  2.
               
               
                  Toisen kanneperusteen mukaan British Airways on vaihtoehtoisesti oikeutettu perimään viivästyskoron määrän SEUT 266 artikla toisen kohdan, SEUT 268 artiklan ja SEUT 340 artiklan mukaisella sopimussuhteen ulkopuolista vastuuta koskevalla kanteella.
               
            
                  3.
               
               
                  Kolmannen kanneperusteen mukaan British Airways on joka tapauksessa oikeutettu samaan SEUT 266 artiklan ensimmäisen kohdan tai vaihtoehtoisesti sen toisen kohdan, SEUT 268 artiklan ja SEUT 340 artiklan perusteella koronkoron määrälle, joka olisi pitänyt maksaa sille 8.2.2016.
               
            
                  4.
               
               
                  Neljännen kanneperusteen mukaan se, että komissio kieltäytyi 30.4.2021 (1) ja 2.7.2021 (2) päivätyissä kirjeissään maksamasta viivästyskorkoa ja koronkorkoa, merkitsee perussopimusten (eli SEUT 266 artiklan) rikkomista ja/tai EU:n oikeuden sen yleisen periaatteen loukkaamista, jonka mukaan EU:n toimielimillä on palauttamisvelvollisuus sen jälkeen, kun toimenpide on kumottu tuomiolla. Kantaja väittää siten, että kyseinen päätös on kumottava SEUT 263 artiklan nojalla.
               
            
         (1)  Komission 20.4.2021 päivätty kantajalle osoitettu kirje
      
         (2)  Komission 2.7..2021 päivätty kantajalle osoitettu kirje, Ref. ARES(2021)4317994